સામગ્રી: લાખોની સંખ્યામાં ભારતીયો અમેરિકા પહોંચ્યાં છે અને આ અમેરિકાને પોતાનો દેશ માની ત્યાં જીવન પસાર રહ્યાં છે. 

પરંતુ જ્યારથી ડોનાલ્ડ ટ્રમ્પે અમેરિકાના રાષ્ટ્રપતિનું પદ સંભાળ્યું છે, ત્યારથી એવાં લાખો ભારતીય પ્રવાસીઓના ભવિષ્ય પર ખતરો તોળાઈ રહ્યો છે કે જેઓ H1B વિઝાના આધારે અમેરિકામાં રહે છે. 

અમેરિકામાં રહેતા મોટા ભાગના ભારતીયોમાં IT ક્ષેત્ર સાથે સંકળાયેલા કર્મચારીઓ છે. 

તમને આ પણ વાંચવું ગમશે

વિઝા અને H1B વિઝા શું છે?

વિઝા કોઈ વ્યક્તિને એક દેશમાંથી બીજા દેશમાં પ્રવેશવાની અને રહેવાની પરવાનગી આપે છે. 

વિઝાના અલગઅલગ પ્રકાર હોય છે. જેમ કે, બિઝનેસ વિઝા, ટૂરિસ્ટ વિઝા, વિઝિટર વિઝા, સ્પોર્ટ્સ વિઝા, કલ્ચરલ વિઝા વગેરે. 

H1B વિઝાની મદદથી એક વ્યક્તિને નિશ્ચિત સમયગાળા માટે અમેરિકામાં કામ કરવાની પરવાનગી મળે છે. 

આ પ્રકારના વિઝા માત્ર કુશળ ડીગ્રીધારી વ્યવસાયીને જ મળે છે. 

કેમ શરૂ થયા H1B વિઝા?

90ના દાયકામાં અમેરિકામાં મોટા પાયે IT અને સોફ્ટવૅર કંપનીઓ શરૂ થઈ હતી. 

આ કંપનીઓના માધ્યમથી IT  અને કમ્પ્યૂટર પ્રોગ્રામિંગમાં રસ ધરાવતા કર્મચારીઓ માટે અમેરિકાએ પોતાના દરવાજા ખોલ્યા હતા. 

અમેરિકામાં કર્મચારીઓની અછત હોવાને કારણે અમેરિકી સરકારે વિદેશીઓને નિશ્ચિત સમયગાળા દરમિયાન અમેરિકામાં કામ કરવાની પરવાનગી આપવાનું શરૂ કર્યું. 

ત્યારથી જ H1B વિઝાનું ચલણ શરૂ થયું હતું. રાષ્ટ્રપતિ જ્યોર્જ ડબ્લ્યૂ બુશના કાર્યકાળ દરમિયાન ઇમિગ્રેશન એક્ટ 1990નો કાયદો લાગુ કરવામાં આવ્યો હતો. 

નોન- ઇમિગ્રેશન શું છે?

અમેરિકા સામાન્યપણે બે પ્રકારના વિઝા આપે છે, ઇમિગ્રેશન વિઝા અને નોન-ઇમિગ્રેશન વિઝા. 

ઇમિગ્રેશન વિઝા એ લોકોને આપવામાં આવે છે કે જેઓ અમેરિકામાં કાયમી વસવાટ કરવા માગે છે. આ વિઝા માટે કેટલીક પાત્રતા હોવી જરૂરી છે. 

નોન-ઇમિગ્રેશન વિઝા એ લોકોને આપવામાં આવે છે કે જેઓ નિશ્ચિત સમયગાળા માટે જ અમેરિકામાં રહેવા માગે છે. 

H1B વિઝા નોન-ઇમિગ્રેશન શ્રેણીમાં આવે છે. 

H1B વિઝાના પ્રકાર

દર વર્ષે અમેરિકન સરકાર મર્યાદિત સંખ્યામાં લોકોને H1B વિઝા આપે છે. H1B વિઝાના પણ ત્રણ પ્રકાર છે. 

સામાન્ય શ્રેણીઃ આ શ્રેણીમાં દર વર્ષે 65000 લોકોને વિઝા મળે છે. સામાન્ય શ્રેણીના વિઝા માટે કોઈ પણ વ્યક્તિ અરજી કરી શકે છે. 

માસ્ટર્સ શ્રેણીઃ આ વિઝા દર વર્ષે 20 હજાર લોકોને આપવામાં આવે છે. માસ્ટર્સ વિઝા મેળવવા માટે કોઈ વ્યક્તિએ અમેરિકામાં માસ્ટર ડીગ્રી પ્રાપ્ત કરેલી હોવી જરૂરી...\nઅગાઉની સામગ્રીનો સારાંશ નીચે મુજબ કરી શકાય છે:
અમેરિકા આમ તો ભારતથી હજારો કિલોમીટરના અંતરે છે... પરંતુ તે એવો દેશ છે કે જેની સાથે લાખો ભારતીયોનું ભવિષ્ય જોડાયેલું છે.